**11 Chwefror 2019** **Holiadur Cyn-Gymhwyso**

“Ar gyfer eich cynnwys ar y rhestr fer i dendro am ddarpariaeth

Darllediadau S4C o Bencampwriaeth Rygbi dan 20 y Byd 2019 (World Rugby Under 20 Championship 2019)”

Dyddiad cau ar gyfer derbyn holidauron:

18:00 Dydd Mawrth, Chwefror 19fed, 2019

tendr.chwaraeon@s4c.cymru

**1. Cyflwyniad a Chefndir**

S4C yw’r unig sianel deledu Gymraeg yn y byd ac un o’r pum darlledwr teledu gwasanaeth cyhoeddus yn y DU. Mae’n awdurdod darlledu annibynnol a sefydlwyd o dan Ddeddf Darlledu 1981, ac mae’n cael ei rheoleiddio gan Ddeddf Gyfathrebu 2003 a’r Ddeddf Darlledu 1990.

Mae S4C yn darparu ystod eang o raglenni amrywiol o safon uchel. Mae’r sianel yn darlledu dros 115 awr o raglenni Cymraeg bob wythnos. Mae rhaglenni S4C ar gael i’w gwylio’n fyw ar wefan S4C trwy fandllydan a’r gwasanaeth gwylio ar alw ar wefan s4c.cymru, trwy iPlayer y BBC ac ar YouView, teledu clyfar, Sky, Freeview a nifer o blatfformau eraill.

Mae S4C wedi’i hariannu mewn ffordd unigryw trwy gymysgedd o arian grant, incwm masnachol a hysbysebu. Yn ogystal mae'r BBC yn darparu 10 awr o raglenni Cymraeg i S4C wedi ei ariannu gan y ffi drwydded.

Am ragor o wybodaeth am S4C, fe’ch cyfeirir at Adroddiad Blynyddol 2017/18, sydd ar gael ar wefan S4C (s4c.cymru), neu cysylltwch â:

Gwifren Gwylwyr

S4C

Parc Tŷ Glas

Llanisien

Caerdydd

CF14 5DU

Ffôn: 0370 600 4141

**Cefndir y Cytundeb**

Mae S4C wedi sicrhau'r hawliau darlledu teledu i bencampwriaeth rygbi dan 20 y byd (www.world.rugby/u20) a fydd yn cael ei chynnal yn yr Ariannin ym Mehefin 2019.

Bydd y darllediadau'n dilyn yr un patrwm â'r blynyddoedd diweddar, sef darllediad byw o bum gêm Cymru, yn ogystal â'r rownd derfynol. Cynhelir y gemau rhwng Mehefin 4ydd a 22ain 2019. Mae S4C yn edrych i benodi cwmni cynhyrchu profiadol i ddarparu rhaglenni iaith Gymraeg o safon i S4C fel rhan o’i gwasanaeth Pencampwriaeth Dan 20.

Gwahoddir cwmnïau cynhyrchu sydd â phrofiad uniongyrchol o ddarparu rhaglennu chwaraeon byw i ymgeisio drwy lenwi Holiadur Cyn-Gymhwyso a’i ddychwelyd drwy e-bost at: tendr.chwaraeon@s4c.cymru erbyn 18:00 Chwefror 19eg 2019.

Bydd cwmnïau sy'n llwyddiannus yn y cam Holiadur Cyn-Gymhwyso yn cael eu gwahodd i dendro ac mae’n fwriad dyfarnu'r cytundeb erbyn 15fed o Fawrth.

**2. Y Broses Dendro**

Pwrpas yr Holiadur Cyn-Gymhwyso hwn (“yr Holiadur”) yw caniatáu i S4C asesu addasrwydd Ymgeiswyr i ddarparu’r gwasanaethau angenrheidiol o safbwynt profiad dechnegol a galluoedd yn dilyn asesiad yn unol ag adran 6 isod o’r holl Holiaduron a dderbynir. Bwriad S4C yw llunio rhestr fer, o rhwng 3 a 6 o Ymgeiswyr (os yw’r niferoedd yn caniatáu) i’w gwahodd i dendro ar gyfer darparu’r cytundeb.

Cam cyntaf y broses dendro yw cwblhau a chyflwyno’r Holiadur hwn yn unol â’r amodau a’r cyfarwyddiadau y manylir arnynt isod. Yn dilyn y cam hwn, estynnir gwahoddiad i dendro i’r Ymgeiswyr hynny fydd yn cyrraedd y rhestr fer. Bydd yn rhaid cwblhau’r ymatebion i’r tendr yn unol â’r cyfarwyddiadau fydd yn y gwahoddiad i dendro a’u cyflwyno i S4C erbyn y dyddiad cau a osodir yn y gwahoddiad i dendro. Bydd S4C yn adolygu’r holl ymatebion tendro a gwblhawyd ac a dderbyniwyd gan S4C yn unol â’r gwahoddiad i dendro. Dylid nodi ei fod yn bosib y bydd gofyn i’r Ymgeiswyr fydd ar y rhestr fer ac a wahoddwyd i dendro gymryd rhan mewn cyfweliad ag S4C yn swyddfeydd S4C yng Nghaerfyrddin fel rhan o’r broses dendro. Gellir cynnal y cyfweliad yn Gymraeg neu yn Saesneg. Nodwch eich dewis iaith ar yr Holiadur os gwelwch yn dda. Os byddwch yn dewis cyfweliad trwy gyfrwng y Gymraeg, byddwn yn darparu gwasanaeth cyfieithu o'r Gymraeg i'r Saesneg os oes angen. Bydd S4C yn dewis yr Ymgeisydd llwyddiannus ar sail yr ymateb i dendr a fernir y mwyaf manteisiol yn economaidd trwy ddefnyddio’r meini prawf a osodwyd yn y gwahoddiad i dendro.

**3. Sut i Gwblhau’r Holiadur Hwn**

Rhaid i Ymgeiswyr ateb pob un cwestiwn yn yr Holiadur ac mae’n rhaid iddynt gyflwyno’r holl wybodaeth a ofynnir amdani yn yr Holiadur. Gall peidio cyflwyno’r cyfryw wybodaeth olygu gwaharddiad o’r drefn dendro hon. Petai Ymgeisydd yn ystyried nad yw cwestiwn neilltuol yn berthnasol dylai ei nodi fel “amherthnasol” neu gyffelyb.

Ceir rhagor o gyfarwyddiadau yn adrannau perthnasol yr Holiadur.

**Atodlenni Ychwanegol**

Mae rhai o’r cwestiynau yn yr Holiadur yn gofyn i’r Ymgeisydd ddarparu gwybodaeth ychwanegol mewn Atodlenni ar wahân. Dylai’r Ymgeisydd atodi, pan fo’n berthnasol, unrhyw ddogfennau cefnogol neu Atodlenni sy’n ychwanegol i’r Holiadur gan nodi’n eglur enw’r Ymgeisydd a rhif y cwestiwn sydd a wnelo â’r ddogfen. Dylid rhestru unrhyw Atodlenni ychwanegol o’r fath fel rhan o’r datganiad. Mae templed ar gyfer darparu gwybodaeth ychwanegol wedi ei gynnwys ar ddiwedd yr Holiadur.

**Dilysu Gwybodaeth a Ddarparwyd**

Er bod S4C yn cadw’r hawl i ofyn am wybodaeth bellach ar unrhyw adeg yn ystod y broses gaffael, gall S4C ganiatáu i’r Ymgeisydd hunan-ardystio nad oes unrhyw sail ar gyfer gwahardd yr Ymgeisydd, boed yn orfodol neu yn ôl disgresiwn S4C. Pan fo S4C yn gofyn am dystiolaeth am allu’r Ymgeisydd i fodloni’r gofynion (megis y cwestiynau yn Adran 4 o’r Holiadur ynglyn â Gallu Technegol a Phroffesiynol ayyb), bydd S4C yn gofyn am dystiolaeth o’r fath wrth yr Ymgeisydd buddugol yn unig.

**Trefniadau Is-gontractio**

Lle bo Ymgeisydd yn cynnig defnyddio un neu fwy o is-gontractwyr i gyflawni rhai neu bob gofyniad o dan y cytundeb, dylai ddefnyddio Atodlen ar wahân i ddarparu manylion am y model bidio arfaethedig sy’n cynnwys aelodau’r gadwyn gyflenwi, y canran o’r gwaith a gaiff ei gyflawni gan bob is-gontractiwr a’r deunyddiau allweddol y bydd pob is-gontractiwr yn gyfrifol am eu darparu.

Mae S4C yn deall y gall trefniadau is-gontractio newid, ac efallai na fyddant yn cael eu cadarnhau tan yn ddiweddarach. Ond, lle bo Ymgeiswyr yn nodi bod is-gontractwyr i chwarae rôl sylweddol o ran darparu deunyddiau allweddol, dylai Ymgeiswyr fod yn ymwybodol y gall unrhyw newidiadau i’r trefniadau is-gontractio effeithio ar allu’r Ymgeisydd i barhau yn y broses gaffael neu i ddarparu’r nwyddau ac/neu’r gwasanaethau gofynnol. Dylai Ymgeiswyr felly hysbysu S4C yn syth am unrhyw newid yn y trefniadau is-gontractio arfaethedig. Mae S4C yn cadw’r hawl i ddad-ddewis yr Ymgeisydd cyn dyfarnu ar y cytundeb, ar sail asesiad o’r wybodaeth ddiweddaraf.

**Trefniadau Consortia**

Os yw’r Ymgeisydd sy’n cwblhau’r Holiadur hwn yn gwneud hynny fel rhan o gonsortiwm arfaethedig, rhaid darparu’r wybodaeth ganlynol:

* enwau pob aelod o’r consortiwm;
* aelod arweiniol y consortiwm a fydd â chyfrifoldeb cytundebol dros gyflawni’r cytundeb (os nad oes endid cyfreithiol ar wahân yn cael ei greu);
* os nad yw’r consortiwm yn cynnig ffurfio endid cyfreithiol ar wahân, manylion llawn y trefniadau arfaethedig mewn Atodlen ar wahân;
* pa adnoddau fydd pob aelod o'r consortiwm yn eu darparu er mwyn cwrdd â gofynion y cytundeb.

Rhaid i bob aelod o’r consortiwm ddarparu’r wybodaeth ofynnol ym mhob adran o’r Holiadur fel rhan o ymateb cyfansawdd unigol i S4C h.y. rhaid i bob aelod o’r consortiwm gwblhau’r ffurflen.

Os bydd consortiwm yn cyrraedd y rhestr fer, estynnir gwahoddiad i dendro i aelod arweiniol y consortiwm yn unig. Sylwer, os estynnir gwahoddiad i gonsortiwm dendro, ac os bydd ei ymateb tendro yn llwyddiannus, gall S4C fynnu: (i) bod y consortiwm yn ffurfio endid cyfreithiol cyn ymrwymo i’r contract; ac/neu (ii) atebolrwydd ar y cyd ac unigol (*joint and several*) holl aelodau’r consortiwm; a/neu (iii) gwarantau ac/neu ymgymeriadau gan rai neu holl aelodau’r consortiwm mewn perthynas â rhai neu holl aelodau eraill y consortiwm.

Lle yr ydych yn cynnig creu endid cyfreithiol ar wahân, megis Cyfrwng Diben Arbennig (*Special Purpose Vehicle*), dylech ddarparu manylion am ganran cyfranddaliadau gwirioneddol neu arfaethedig yr aelodau cyfansoddol o fewn yr endid cyfreithiol newydd mewn Atodlen ar wahân.

Mae S4C yn deall y gall trefniadau ynghlwm â bid consortiwm newid. Felly dylai Ymgeiswyr ymateb ar sail y trefniadau fel y’u rhagwelir ar hyn o bryd. Atgoffir Ymgeiswyr bod rhaid hysbysu S4C yn syth am unrhyw newidiadau, neu newidiadau arfaethedig, yn ymwneud â’r model bidio er mwyn galluogi i asesiad pellach ddigwydd gan gymhwyso’r meini prawf dethol i’r wybodaeth newydd a ddarparwyd. Mae S4C yn cadw’r hawl i ddad-ddewis yr Ymgeisydd cyn dyfarnu ar y cytundeb, ar sail asesiad o’r wybodaeth ddiweddaraf.

**Cyfrinachedd**

Mae S4C yn cadw’r hawl i gysylltu â’r prif gyswllt a nodwyd yn Adran 4 ynglyn â’r cytundebau a nodwyd yn Adran 4. Ni fydd unrhyw ddyletswydd gofal rhwng y cwsmeriaid a nodir ag S4C ac nid oes ganddynt unrhyw atebolrwydd cyfreithiol i S4C, ar wahân i unrhyw ddatganiadau o ffeithiau twyllodrus neu faleisus ffug.

Mae S4C yn cadarnhau y bydd yn cadw’n gyfrinachol ac ni fydd yn datgan i unrhyw drydydd parti unrhyw wybodaeth a gafodd gan gwsmer cyswllt a nodwyd, ar wahân i Swyddfa’r Cabinet ac/neu i awdurdodau contraction a ddiffinnir gan y Rheoliadau Contractau Cyhoeddus.

**Diogelu Data**

Trwy gyflwyno Holiadur, mae Ymgeiswyr yn cadarnhau eu bod wedi rhoi gwybod i bob unigolyn a nodir yn yr Holiadur y byddant yn rhannu eu data personol fel hyn. Mae Ymgeiswyr yn cydnabod y bydd S4C yn prosesu’r holl ddata personol a ddarperir fel rhan o’r Holiadur yn unol â’r ddeddfwriaeth diogelu data berthnasol (gan gynnwys y Rheoliad Cyffredinol ar Ddiogelu Data 2016 a Deddf Diogelu Data 2018). Mae Hysbysiad Preifatrwydd S4C ar gael yn www.s4c.cymru ac mae Ymgeiswyr yn cadarnhau trwy hyn y byddant yn hysbysu pob unigolyn y mae eu data personol yn cael ei ddarparu i S4C am y paragraff hwn. Bydd S4C yn prosesu unrhyw ddata personol a ddarperir yn yr Holiadur ar y sail ei bod o fudd cyfreithlon i’r Ymgeisydd ac S4C i brosesu’r holl ddata personol a ddarperir fel rhan o’r Holiadur at ddiben gwerthuso Holiaduron a chysylltu ag Ymgeiswyr ynglŷn â’r broses hon.

**4. Cyfarwyddiadau ar Gyfer Cyflwyno’r Holiadur Cyflawn**

Rhaid sganio’r Holiadur cyflawn a’i chyflwyno ar fformat electronig trwy e-bost yn unig ac wedi ei chyfeirio at:tendr.chwaraeon@s4c.cymruac mae’n rhaid iddi gael ei derbyn gan S4C cyn 18:00 ddydd Mawrth, Chwefror 19ain 2019.

Os nad oes digon o le i ddarparu eich ymateb cyflawn i unrhyw gwestiwn gallwch ddefnyddio dudalennau parhad.

Dylid nodi’n eglur yn yr e-bost fydd yn cynnwys yr Holiadur cyflawn y geiriau “PQQ - Darllediadau S4C o bencampwriaeth rygbi dan 20 y byd 2019”

Caniateir i Holiaduron gael eu cyflwyno yn y Gymraeg neu yn Saesneg. Ni fydd Holiadur a gyflwynir yn y Gymraeg yn cael ei drin yn llai ffafriol na Holiadur a gyflwynir yn Saesneg.

Ni ystyrir unrhyw Holiadur a gyflwynir mewn unrhyw ffurf wahanol i’r un a ddisgrifir uchod neu a dderbynnir wedi’r amser a’r dyddiad cau a nodir.

Cyfrifoldeb yr Ymgeisydd yw sicrhau y derbynnir ei Holiadur cyflawn gan S4C erbyn yr amser a’r dyddiad cau a ddisgrifir yn y rhan yma. Nid yw S4C yn derbyn unrhyw gyfrifoldeb dros fethiant unrhyw system gyfleu gwybodaeth am golled, oediad neu ddiffyg unrhyw Holiadur i gyrraedd S4C. Cyfrifoldeb yr Ymgeisydd yw sicrhau bod ei Holiadur (a phob atodiad perthnasol) wedi ei chwblhau mewn da bryd (gan gymryd i ystyriaeth y posibilrwydd o absenoldebau staff neu fethiannau technegol) ac wedi ei chyflwyno erbyn yr amser a’r dyddiad cau a ddisgrifir uchod.

Noder taw 20Mb ydy uchafswm maint e-bost mae S4C yn medru derbyn a caniateir ffeiliau yn fformat Word, Excel, PDF a Jpeg. Mae’r ffeiliau hyn yn dderbyniol fel ffeiliau Zip. Dylai Ymgeiswyr fod yn ymwybodol y gallai eu ISP *(Internet Service Provider)* osod cyfyngiadau is ar uchafswm maint e-bost ac felly fe’u cynghorir i gadarnhau cyfyngiadau maint gyda’u ISP neu adran TG ymhell cyn terfynau amser anfon a derbyn gwybodaeth.

Ni ystyrir tystiolaeth bod e-bost yn cynnwys yr Holiadur cyflawn wedi ei ddanfon at S4C fel tystiolaeth fod yr e-bost hwnnw wedi ei dderbyn gan S4C a cynghorir Ymgeiswyr i ofyn mewn e-bost ar wahân am gydnabyddiaeth oddi wrth S4C ei fod wedi derbyn yr Holiadur.

**5. Gwybodaeth ac Arweiniad Pellach**

Sylwer, os gwelwch yn dda, na ddylid anfon unrhyw ymholiad na chais am wybodaeth ynglŷn â’r broses dendro at unrhyw swyddog, gweithiwr na chynrychiolydd unigol yn S4C.

Mae gwybodaeth defnyddiol i gael ar wefan S4C: www.s4c.cymru/cy/tendrau

**6. Llunio Rhestr Fer Ymgeiswyr**

Bydd panel o gynrychiolwyr S4C yn asesu'r holl Holiaduron a gyflwynwyd yn unol â’r amodau a’r cyfarwyddiadau y manylwyd arnynt yn yr Holiadur hwn fel a ganlyn:

Cam 1: Bydd Holiaduron a gyflwynwyd erbyn y dyddiad cau a nodir yn rhan 4 yn cael eu gwirio fel rhai cyflawn a chywir cyn cael eu hasesu.

Cam 2: Gwerthusir pob Holiadur cyflawn a chywir gan banel S4C fel a ganlyn:

|  |  |  |
| --- | --- | --- |
| **Gwybodaeth a Geisiwyd** | **Pwysoliad** | **Methodoleg Werthuso/ Ffactorau Asesu** |
| ADRAN 1 (Gwybodaeth am y Darparwr) | Pasio/Methu | Ni chaiff ei sgorio ond mae’n rhaid ei gwblhau |
| ADRAN 2 (Sail ar gyfer Eithrio Gorfodol) | Pasio/Methu | **Derbyniol** – Wedi ei gwblhau gyda phob ateb yn “Ydw” neu “Na” gyda chyfiawnhad derbyniol  **Annerbyniol** – Heb ei gwblhau neu un neu fwy o’r ymatebion yn “Na” heb gyfiawnhad derbyniol |
| ADRAN 3 (Sail ar gyfer Eithrio Dewisiol) | Pasio/Methu | **Derbyniol** – Wedi ei gwblhau gyda phob ateb yn “Ydw” neu “Na” gyda chyfiawnhad derbyniol  **Annerbyniol** – Heb ei gwblhau neu un neu fwy o’r ymatebion yn “Na” heb gyfiawnhad derbyniol |
| ADRAN 4 (Gallu Technegol a Phroffesiynol)  4.1-4.2 – Profiad Perthnasol  4.3 a)-c) – Staff ac Argaeledd Adnoddau | **45%**  **55%]** | Profiad yr ymgeisydd o gyfleu rhaglenni tebyg.  Manylion yr adnoddau cynhyrchu gan gynnwys aelodau allweddol o’r tîm cynhyrchu. Profiad y tîm cynhyrchu ynghlwm â chyfleu rhaglenni o’r fath yma, gan gynnwys y Cyfarwyddwr, y Cynhyrchydd, a’r tîm cynhyrchu sydd â chyfrifoldeb am reoli prosesau gweinyddol a chyllidebol y cynhyrchiad. Gallu’r darparwr i reoli unrhyw is-gontractwyr. |
| ADRAN 5 (Modiwlau Ychwanegol) | Pasio/Methu | Ni chaiff ei sgorio ond rhaid ei gwblhau’n dderbyniol |
| ADRAN 6 (Datganiad) | Pasio/Methu | Ni chaiff ei sgorio ond rhaid ei gwblhau |

**ADRAN 1 - Gwybodaeth am y Darparwr**

|  |  |  |  |  |  |
| --- | --- | --- | --- | --- | --- |
| **1.1 Manylion am y Darparwr** | | **Ateb** | | | |
| Enw llawn y Darparwr sy’n cwblhau’r Holiadur | |  | | | |
| Cyfeiriad cwmni cofrestredig | |  | | | |
| Rhif cwmni cofrestredig | |  | | | |
| Rhif elusen cofrestredig | |  | | | |
| Rhif TAW cofrestredig | |  | | | |
| Enw rhiant gwmni uniongyrchol | |  | | | |
| Enw rhiant gwmni terfynol | |  | | | |
| *Rhowch ‘X’ yn y blwch perthnasol i nodi eich statws masnachu* | | i) cwmni cyfyngedig cyhoeddus | ▢ Ie | | |
| ii) cwmni cyfyngedig | ▢ Ie | | |
| iii) partneriaeth atebolrwydd cyfyngedig | ▢ Ie | | |
| iv) partneriaeth arall | ▢ Ie | | |
| v) unig fasnachwr | ▢ Ie | | |
| vi) arall (nodwch os gwelwch yn dda) | ▢ Ie | | |
| *Rhowch ‘X’ yn y blwch perthnasol i nodi os oes unrhyw un o’r categorïau hyn yn berthnasol i chi* | | i)Menter Wirfoddol, Gymunedol a Chymdeithasol (VCSE) | ▢ Ydy | | |
| ii) Menter Fach neu Ganolig (SME) [[1]](#footnote-1) | ▢ Ydy | | |
| iii) Gweithdy Gwarchodol | ▢ Ydy | | |
| iv) Gwasnaeth cyhoeddus cydfuddiannol (*Public service mutual*) | ▢ Ydy | | |
|  |  |  |  |  |  |
|  |  |  |  |  |  |
| **1.2 Model Bidio** | | | | |  |
| **Rhowch ‘X’ yn y blwch perthnasol i nodi os ydych yn:** | | | | |  |
| a)  Bidio fel Prif Gontractwr a byddwch yn cyflawni 100% o’r deunyddiau allweddol o dan y cytundeb eich hun | | | | ▢ Ydw |  |
| b)  Bidio fel Prif Gontractwr a byddwch yn defnyddio trydydd bartïon i gyflawni rhai o’r gwasanaethau  *Os ydych, darparwch fanylion am eich model bidio arfaethedig sy’n cynnwys aelodau’r gadwyn gyflenwi, y canran o’r gwaith a gaiff ei gyflawni gan bob is-gontractiwr a’r deunyddiau allweddol y bydd pob is-gontractiwr yn gyfrifol am eu darparu.* | | | | ▢ Ydw |  |
| c)  Bidio fel Prif Gontractwr ond byddwch yn gweithredu fel Asiant Rheoli a byddwch yn defnyddio trydydd bartïon i gyflawni’r gwasanaethau i gyd  *Os ydych, darparwch fanylion am eich model bidio arfaethedig sy’n cynnwys aelodau’r gadwyn gyflenwi, y canran o’r gwaith a gaiff ei gyflawni gan bob is-gontractiwr a’r deunyddiau allweddol y bydd pob is-gontractiwr yn gyfrifol am eu darparu.* | | | | ▢ Ydw |  |
| d)  Bidio fel consortiwm ond nid ydych yn cynnig ffurfio endid cyfreithiol newydd.  *Os ydych, nodwch fanylion am eich consortiwm yn y golofn nesaf a defnyddiwch Atodlen ar wahân i esbonio’r trefniadau arall h.y. pam nad oes endid cyfreithiol newydd yn cael ei chreu.*  *Sylwer y gall S4C fynnu i’r consortiwm gymryd ffurf gyfreithiol benodol os dyfernir y cytundeb iddo, i’r graddau y mae hynny’n angenrhedidiol ar gyfer sicrhau perfformiad boddhaol o’r cytundeb.* | | | | ▢ Ydw  Aelodau’r consortiwm  Aelod arweiniol |  |
| e)  Bidio fel consortiwm ac yn bwriadu creu Cyfrwng Diben Arbennig (SPV).  *Os ydych, nodwch fanylion eich consortiwm, aelod arweiniol cyfredol a’r SPV a fwriedir yn y golofn nesaf a darparwch fanylion llawn o’r model bidio gan ddefnyddio Atodlen ar wahân.* | | | | ▢ Ydw  Aelodau’r consortiwm  Aelod arweiniol cyfredol  Enw’r Cyfrwng Diben Arbennig |  |

|  |  |
| --- | --- |
| **1.3 Manylion cyswllt** | |
| Manylion cyswllt yr Ymgeisydd ar gyfer ymholiadau am yr Holiadur hwn | |
| Enw |  |
| Cyfeiriad post |  |
| Gwlad |  |
| Ffôn |  |
| Ffôn symudol |  |
| E-bost |  |
| Dewis iaith cyfweliad (os yn berthnasol) | Cymraeg ▢  Saesneg ▢ |

|  |  |  |
| --- | --- | --- |
| **1.4 Trwyddedu a chofrestru (rhowch ‘X’ yn y blwch perthnasol)** | | |
| 1.4.1 | Cofrestru gyda chorff proffesiynol  Os yn berthnasol, ydy eich busnes wedi ei gofrestru ar gofrestr(au) fasnach neu broffesiynol perthnasol yn aelod-wladwriaeth yr UE lle y mae wedi ei sefydlu (fel y nodir yn Atodiad XI o gyfeireb 2014/24/EU o dan yr amodau a osodir gan yr aelod-wladwriaeth honno). | ▢ Ydy  ▢ Nac ydy  *Os ydy, rhowch y rhif cofrestru yn y blwch hwn.* |
| 1.4.2 | A oes gofyniad cyfreithiol ichi fod wedi eich trwyddedu neu fod yn aelod o sefydliad perthnasol yn y wladwriaeth lle yr ydych wedi eich sefydlu er mwyn darparu’r gofynion yn y broses gaffael hon? | ▢ Oes  ▢ Nac oes  *Os oes, darparwch fanylion pellach o fewn y blwch hwn o’r hyn sy’n angenrheidiol a’ch bod wedi cydymffurfio â hyn.* |

**ADRAN 2 - Sail ar gyfer Gwaharddiad Gorfodol**

*Fe gewch eich gwahardd o’r broses dendro hon os oes tystiolaeth o euogfarnau sy’n berthnasol i droseddau gan gynnwys, ond heb gyfyngiad, llwgrwobrwyo, llygredigaeth, cynllwynio, terfysgaeth, twyll a ‘gwyngalchu’ arian, neu os ydych wedi bod yn destun penderfyniad rhwymol cyfreithiol a ddyfarnodd eich bod wedi torri ar oblygiadau cyfreithiol i dalu treth neu oblygiadau nawdd cymdeithasol (ar wahân i lle bo’r rhain yn anghymesur e.e. symiau mân yn unig).*

*Os ydych wedi ateb “do” i gwestiwn 2.2 ar beidio â thalu treth neu gyfraniadau nawdd cymdeithasol, ac nad ydych wedi talu neu ymrwymo i drefniant rhwymedig i dalu’r swm llawn, gallwch osgoi gwaharddiad os mai symiau mân o drethi neu gyfraniadau nawdd cyhoeddus sydd heb eu talu neu os nad ydych wedi cael amser eto i gyflawni eich oblygiadau ers dod i wybod am y swm penodol sy’n daladwy. Os yw eich sefydliad mewn sefyllfa o’r fath darparwch fanylion gan ddefnyddio Atodlen ar wahân os gwelwch yn dda. Gallwch gysylltu ag S4C am gyngor cyn llenwi’r ffurflen hon.*

|  |  |  |
| --- | --- | --- |
| **2.1 O fewn y pum mlynedd diwethaf, a yw eich sefydliad, cyfarwyddwyr neu bartner neu unrhyw berson arall sydd â phwerau cynrychiolaeth, penderfynu neu reolaeth wedi ei ddyfarnu’n euog o unrhyw un o’r troseddau canlynol?** | **Nodwch eich ateb trwy roi ‘X’ yn y blwch perthnasol.** | |
| **Ydy** | **Nac ydy** |
| 1. cynllwynio o fewn ystyr adran 1 neu 1A o’r Ddeddf Cyfraith Troseddol 1977 neu erthygl 9 neu 9A o Orchymyn Ymgeisiau Troseddol a Chynllwynio (Gogledd Iwerddon) 1983 lle bo’r cynllwynio hwnnw’n ymwneud â bod yn rhan o sefydliad troseddol fel y’i diffinnir yn Erthygl 2 o Benderfyniad Fframwaith y Cyngor 2008/841/JHA ar y frwydr yn erbyn troseddau cyfundrefnol; |  |  |
| 1. llygredigaeth o fewn ystyr adran 1(2) o Ddeddf Arferion Llwgr Cyrff Cyhoeddus 1889 neu adran 1 o’r Ddeddf Atal Llygredigaeth 1906; |  |  |
| 1. trosedd cyfraith gwlad o lwgrwobrwyo; |  |  |
| (ch) llwgrwobrwyo o fewn ystyr adrannau 1, 2 neu 6 o’r Ddeddf Lwgrwobrwyo 2010; neu adran 113 o Ddeddf Cynrychiolaeth y Bobl 1983; |  |  |
| 1. unrhyw un o’r troseddau canlynol, lle bo’r drosedd yn ymwneud â thwyll sy’n effeithio ar ddiddordebau ariannol y Cymunedau Ewropeaidd fel y’i diffinnir gan Erthygl 1 o’r Confensiwn er diogelu diddordebau ariannol y Cymunedau Ewropeaidd: |  |  |
| (i) y drosedd o dwyllo Cyllid y Wlad; |  |  |
| (ii) y drosedd o gynllwynio i dwyllo; |  |  |
| (iii) twyll neu ddwyn o fewn ystyr y Ddeddf Dwyn 1968, y Ddeddf Dwyn (Gogledd Iwerddon) 1969, y Ddeddf Dwyn 1978 neu’r Orchymyn Ddwyn (Gogledd Iwerddon) 1978; |  |  |
| (iv) masnachu twyllodrus o fewn ystyr adran 458 o’r Ddeddf Cwmnïau 1985, erthygl 451 o Orchymyn Cwmnïau (Gogledd Iwerddon) 1986 neu adran 993 o’r Ddeddf Cwmnïau 2006; |  |  |
| (v) osgoi twyllodrus o fewn ystyr adran 170 o’r Ddeddf Rheoli Tollau Tramor a Chartref 1979 neu adran 72 o’r Ddeddf Treth ar Werth 1994; |  |  |
| (vi) trosedd yn ymwneud â threthi yn yr Undeb Ewropeaidd o fewn ystyr adran 71 o’r Ddeddf Cyfiawnder Troseddol 1993; |  |  |
| (vii) dinistrio, difwyno neu guddio dogfennau neu lyffethair gwerthfawr o fewn ystyr adran 20 o’r Ddeddf Dwyn 1968 neu adran 19 o’r Ddeddf Dwyn (Gogledd Iwerddon) 1969; |  |  |
| (viii) twyll o fewn ystyr adrannau 2, 3 neu 4 o’r Ddeddf Twyll; neu |  |  |
| (ix) meddiannu ar bethau i’w defnyddio i dwyllo o fewn ystyr adran 6 o’r Ddeddf Twyll 2006, neu wneud, addasu, cyflenwi neu gynnig i gyflenwi pethau i’w defnyddio i dwyllo o fewn ystyr adran 7 o’r Ddeddf honno; |  |  |
| 1. unrhyw drosedd sydd wedi ei rhestru— |  |  |
| (i) yn adran 41 o’r Ddeddf Gwrthderfysgaeth 2008; neu |  |  |
| (ii) yn Atodiad 2 i’r Ddeddf honno lle bo’r llys wedi penderfynu bod yna gysylltiad terfysgol; |  |  |
| 1. unrhyw drosedd o dan adrannau 44 i 46 o’r Ddeddf Troseddau Difrifol 2007 sy’n ymwneud â throsedd a gwmpesir gan is-baragraff (f); |  |  |
| 1. ‘gwyngalchu’ arian o fewn ystyr adrannau 340(11) a 415 o’r Ddeddf Elw Troseddau 2002; |  |  |
| 1. trosedd yn ymwneud ag elw o ymddygiad troseddol o fewn ystyr adran 93A, 93B neu 93C o’r Ddeddf Cyfiawnder Troseddol 1988 neu erthygl 45, 46 neu 47 o’r Gorchymyn Elw Troseddol (Gogledd Iwerddon) 1996; |  |  |
| 1. trosedd o dan adran 4 o’r Ddeddf Lloches a Mewnfudo (Trin Hawlwyr ayyb.) 2004; |  |  |
| (ng) trosedd o dan adran 59A o’r Ddeddf Troseddau Rhywiol 2003; |  |  |
| 1. trosedd o dan adran 71 o’r Ddeddf Crwneriaid a Chyfiawnder 2009; |  |  |
| 1. trosedd yn gysylltiedig ag elw o fasnachu cyffuriau o fewn ystyr adran 49, 50 neu 51 o’r Ddeddf Masnachu Cyffuriau 1994; neu |  |  |
| 1. unrhyw drosedd arall o fewn ystyr Erthygl 57(1) o’r Gyfeireb Contractau Cyhoeddus— |  |  |
| (i) fel y’i diffinnir gan gyfraith unrhyw awdurdodaeth y tu allan i Gymru a Lloegr a Gogledd Iwerddon; neu |  |  |
| (ii) a grëwyd, wedi’r dydd y gwnaed y Rheoliadau hyn, yng nghyfraith Cymru a Lloegr neu Ogledd Iwerddon. |  |  |
| **Peidio â thalu trethi**  **2.2 A sefydlwyd gan unrhyw benderfyniad barnwrol neu weinyddol sydd ag effaith derfynol a rhwymol yn unol â darpariaethau cyfreithiol unrhyw ran o’r Deyrnas Unedig neu ddarpariaethau cyfreithiol y wlad y sefydlwyd eich cwmni ynddi (os y tu allan i’r DU), bod eich sefydliad wedi torri ar oblygiadau yn ymwneud â thalu treth neu gyfraniadau nawdd cyhoeddus?**  *Os ydych wedi ateb “do” i’r cwestiwn hwn, defnyddiwch Atodlen ar wahân i ddarparu rhagor o wybodaeth. Defnyddiwch yr Atodlen hon i gadarnhau os ydych chi wedi talu, neu wedi ymrwymo i drefniant rhwymol gyda’r bwriad o dalu, gan gynnwys, lle’n berthnasol, unrhyw log cronedig a/neu ddirwyon.* |  |  |

**ADRAN 3 - Sail ar gyfer Gwaharddiad yn ôl Disgresiwn S4C**

*Gall S4C wahardd unrhyw Dendrwr sy’n ateb “ydy” yn unrhyw un o’r sefyllfaoedd canlynol a nodir ym mharagraffau (a) i (ff).*

|  |  |  |
| --- | --- | --- |
| **3.1 O fewn y tair blynedd diwethaf, nodwch os yw unrhyw un o’r sefyllfaoedd hyn wedi bod yn berthnasol, neu’n berthnasol ar hyn o bryd, i’ch sefydliad.** | **Nodwch eich ateb trwy roi ‘X’ yn y blwch perthnasol.** | |
| **Ydy** | **Nac ydy** |
| 1. Mae eich sefydliad wedi torri oblygiadau perthnasol a gyfeirir atynt yn rheoliad 56 (2) o Reoliadau Contractau Cyhoeddus 2015 ym meysydd cyfraith amgylcheddol, cymdeithasol a llafur a sefydlwyd gan gyfraith yr UE, cyfraith cenedlaethol, cytundebau torfol neu gan y darpariaethau cyfreithiol rhyngwladol amgylcheddol, cymdeithasol a llafur a restrir yn Atodiad X i Gyfeireb Contractau Cyhoeddus fel y’i diwygir o dro i dro; |  |  |
| 1. Mae eich sefydliad yn fethdalwr neu’n destun achosion ansolfedd neu ddirwyn i ben, lle y mae eich asedion yn cael eu gweinyddu gan ddiddymwr neu gan y llys, lle y mae mewn trefniant gyda chredydwyr, lle y mae gweithgareddau ei fusnes yn cael eu hatal neu ei fod mewn unrhyw sefyllfa gyffelyb sy’n deillio o weithdrefn debyg o dan gyfraith a rheoliadau unrhyw Wladwriaeth; |  |  |
| 1. Mae eich sefydliad yn euog o gamymddygiad proffesiynol dybryd, sy’n peri bod ei onestrwydd yn amheus; |  |  |
| (ch) Mae eich sefydliad wedi ymrwymo i gytundebau gyda gweithredwyr economaidd arall gyda’r nod o ystumio (distort) cystadleuaeth; |  |  |
| 1. Mae gan eich sefydliad wrthdaro buddiannau o fewn ystyr rheoliad 24 o Reoliadau Contractau Cyhoeddus 2015 na ellir ei ddatrys gan fesurau arall, llai ymwthiol; |  |  |
| 1. Mae ymwneud blaenorol eich sefydliad ym mharatoadau’r broses gaffael wedi arwain at ystumiad (distortion) o’r gystadleuaeth, fel y cyfeirir ato yn rheoliad 41, na ellir ei ddatrys gan fesurau arall, llai ymwthiol; |  |  |
| 1. Mae eich sefydliad wedi dangos diffygion sylweddol neu barhaus wrth berfformio gofyniad sylweddol o dan gytundeb cyhoeddus blaenorol, cytundeb blaenorol gydag endid contractiol, neu gytundeb consesiwn blaenorol a wnaeth arwain at derfynu’r cytundeb blaenorol hwnnw yn gynnar, iawndal neu sancsiynau tebyg arall; |  |  |
| 1. Mae eich sefydliad—   (i) wedi bod yn euog o gamliwiad difrifol wrth gyflenwi’r wybodaeth sy’n ofynnol er mwyn gwirio absenoldeb y seiliau i wahardd neu gyflawni’r meini prawf dethol; neu  (ii) wedi dal gwybodaeth o’r fath yn ôl neu nid yw’n medru cyflwyno dogfennau cefnogol sy’n ofynnol o dan reoliad 59 o Reoliadau Contractau Cyhoeddus 2015; neu |  |  |
| (ff) Mae eich sefydliad wedi ymrwymo i |  |  |
| (i) ddylanwadu’n ormodol ar broses benderfynu’r awdurdod contractio, neu |  |  |
| (ii) gael gwybodaeth gyfrinachol a all roi manteision gormodol i’ch sefydliad yn y broses gaffael; neu |  |  |
| 1. Mae eich sefydliad wedi darparu gwybodaeth gamarweiniol mewn modd esgeulus a all gael dylanwad materol ar benderfyniadau ynghylch gwahardd, dewis neu wobrwyo. |  |  |

**Gwrthdaro buddiannau**

*Yn unol â chwestiwn 3.1 (d), gall S4C wahardd yr Ymgeisydd os oes yna wrthdaro buddiannau na ellir ei ddatrys yn effeithiol. Mae’r cysyniad o wrthdaro buddiannau’n cynnwys unrhyw sefyllfa lle bo gan aelodau perthnasol o’r staff, yn uniongyrchol neu’n anuniongyrchol, ddiddordeb personol ariannol, economaidd neu arall a allai gael ei weld fel rhywbeth sy’n peryglu eu didueddrwydd ac annibyniaeth yng nghyd-destun y broses gaffael.*

*Lle bo unrhyw arwydd bod gwrthdaro buddiannau’n bodoli neu y gallai godi yna cyfrifoldeb yr Ymgeisydd ydyw i hysbysu S4C, gan fanylu ar y gwrthdaro mewn Atodlen ar wahân. Ni ddylai ymgysylltu arferol gan S4C cyn mynd i’r farchnad gynrychioli gwrthdaro buddiannau ar gyfer yr Ymgeisydd, ar yr amod ei fod wedi ei gynnal mewn modd tryloyw.*

**Ystyried Perfformiad Blaenorol Bidwyr**

*Yn unol â chwestiwn (e), gall S4C asesu perfformiad blaenorol yr Ymgeisydd (trwy Dystysgrif Perfformiad a ddarperir gan Gwsmer neu trwy ddulliau eraill o dystiolaeth). Gall S4C gymryd i ystyriaeth unrhyw fethiant i gyflawni rhwymedigaethau o dan brif gytundebau sylweddol blaenorol yr Ymgeisydd sy’n cwblhau’r Holiadur hwn. Gall S4C hefyd asesu os yw’r safonau lleiafswm ar gyfer dibynadwyedd a bennir (lle’n berthnasol) ar gyfer cytundebau o’r fath wedi eu cyrraedd.*

*Yn ogystal, gall S4C ail-asesu dibynadwyedd yn seiliedig ar berfformiad blaenorol ar adegau allweddol yn y broses gaffael (h.y. dethol Ymgeiswyr, gwerthuso tendrau, adeg dyfarnu cytundeb ayyb). Gellir gofyn i Ymgeiswyr ddiweddaru’r dystiolaeth y maent yn ei ddarparu yn yr adran hon i adlewyrchu’r perfformiad mwyaf diweddar ar gytundebau newydd neu gyfredol (neu i gadarnhau nad oes unrhyw newid).*

**‘Hunan-olchi’**

*Dylai unrhyw Ymgeisydd sy’n ateb “ydy/do” i gwestiynau 2.1, 2.2 a 3.1 ddarparu tystiolaeth ddigonol, mewn Atodlen ar wahân, sy’n rhoi crynodeb o’r amgylchiadau ac unrhyw gamau adferol a gymerwyd yn ddiweddarach er mwyn “hunan-olchi” y sefyllfa y cyfeiriwyd ati yn y cwestiwn. Rhaid i’r Ymgeisydd ddangos ei fod wedi cymryd camau adferol o’r fath, i foddhad S4C ym mhob achos.*

*Os yw S4C yn ystyried bod y dystiolaeth o’r fath yn ddigonol (a bydd ei phenderfyniad yn derfynol), bydd gan y gweithredwr economaidd perthnasol yr hawl i barhau yn y broses gaffael.*

*Er mwyn i’r dystiolaeth a gyfeiriwyd ato uchod fod yn ddigonol, rhaid i’r Ymgeisydd, yn y man lleiaf, brofi ei fod wedi:*

* *talu neu ymrwymo i dalu iawndal yn gysylltiedig ag unrhyw niwed a achoswyd gan y drosedd neu’r camymddygiad;*
* *gwneud y ffeithiau a’r amgylchiadau’n glir mewn modd cynhwysfawr trwy gydweithredu gyda’r awdurdodau sy’n ymchwilio; ac*
* *wedi cymryd mesurau cadarn yn dechnegol, trefniadol ac o ran personél sy’n briodol i osgoi troseddau a chamymddygiad pellach.*

*Gwerthusir y mesurau a gymerwyd gan yr Ymgeisydd gan ystyried difrifoldeb ac amgylchiadau penodol y drosedd neu gamymddygiad. Lle bo S4C yn ystyried bod y mesurau’n annigonol, rhoddir datganiad i’r Ymgeisydd o’r rhesymau am y penderfyniad hwnnw.*

**ADRAN 4 – Gallu Technegol a Phroffesiynol**

Darparwch fanylion am hyd at dri chytundeb, mewn unrhyw gyfuniad o naill ai’r sector gyhoeddus neu’r sector breifat, sy’n berthnasol i ofynion S4C gan gynnwys yn arbennig profiad o ddarparu'r canlynol:

• darpariaeth chwaraeon byw i ddarlledwyr llinol ac anlinellol; a

• cynhyrchu cynnwys chwaraeon yn yr iaith Gymraeg.

Dylai cytundebau ar gyfer cyflenwadau neu wasanaethau fod wedi eu perfformio o fewn y pedair blynedd diwethaf.

Dylai’r pwynt cyswllt a enwyd fod yn barod i ddarparu tystiolaeth ysgrifenedig i S4C i gadarnhau cywirdeb y wybodaeth a ddarperir isod.

Dylai bidiau gan gonsortia ddarparu enghreifftiau perthnasol o droeon lle mae’r consortiwm wedi cyflawni gofynion tebyg; os nad yw hyn yn bosib (e.e. mae’r consortiwm wedi ei ffurfio’n ddiweddar neu fe gaiff Cyfrwng Diben Arbennig ei greu ar gyfer y cytundeb hwn) yna dylid darparu tair enghraifft ar wahân rhwng y prif aelod(au) o’r consortiwm arfaethedig neu Gyfrwng Diben Arbennig (nid oes angen tair enghraifft gan bob aelod).

Lle bo’r Cyflenwr yn Gyfrwng Diben Arbennig, neu’n asiant rheoli nad yw’n bwriadu bod yn brif ddarparwr o’r nwyddau neu’r gwasanaethau ei hun, dylai’r wybodaeth ofynnol gael ei ddarparu mewn cysylltiad â’r prif ddarparwr/wyr neu is-gontractiwr/wyr y bwriedir y byddant yn cyflenwi’r nwyddau a’r gwasanaethau.

|  |  |  |  |
| --- | --- | --- | --- |
| **4.1 Profiad perthnasol ac enghreifftiau o gytundebau** | | | |
|  | Cytundeb 1 | Cytundeb 2 | Cytundeb 3 |
| Enw’r sefydliad o gwsmer |  |  |  |
| Pwynt cyswllt o fewn y sefydliad o gwsmer  Safle yn y sefydliad  Cyfeiriad e-bost |  |  |  |
| Dyddiad dechrau’r cytundeb  Dyddiad cwblhau’r cytundeb  Amcangyfrif o Werth y Cytundeb |  |  |  |
| Heb fod yn fwy na 500 gair, darparwch ddisgrifiad byr o’r cytundeb a gyflawnwyd gan gynnwys tystiolaeth am eich gallu technegol yn y farchnad hon. |  |  |  |

|  |
| --- |
| 4.2 Os na allwch ddarparu o leiaf un enghraifft ar gyfer cwestiwn 4.1, heb fod yn fwy na 500 gair, darparwch esboniad o hyn e.e. mae eich sefydliad yn fusnes sydd newydd ei sefydlu. |
|  |

**4.3 – Staff ac Argaeledd Adnoddau**

1. Rhowch fanylion y nifer cyfan o staff a gyflogir gan yr Ymgeisydd a’r math o waith y’u cyflogir hwy i’w gyflawni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Rhowch fanylion y nifer o staff sydd â phrofiad perthnasol a fydd yn ymglymedig â darparu’r gwasanaethau. Sylwer na ddylid cynnwys enwau aelodau penodol o staff na'r personél allweddol yma, dim ond gwybodaeth generig y dylid ei gynnwys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Lle bo’r Ymgeisydd wedi nodi yn Adran 1.2 uchod bod rhywfaint o’r gwaith i’w gyflawni gan drydydd parti, rhowch syniad am

1. natur y gwaith y bwriadir ei is-gontractio a gwybodaeth am brofiad yr Ymgeisydd wrth reoli is-gontractwyr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ADRAN 5 – Modiwlau Ychwanegol**

*Bydd gofyn i Ymgeiswyr sy’n hunan-ardystio eu bod yn cwrdd â gofynion y modiwlau ychwanegol hyn ddarparu tystiolaeth o hynny os ydynt yn llwyddiannus yn y cam dyfarnu cytundeb.*

**5.1 – Yswiriant**

|  |  |
| --- | --- |
| Hunan-ardystiwch os oes gennych yn barod, neu os y gallwch ymrwymo i gael, cyn cychwyn y cytundeb, y lefelau isod o yswiriant:  Yswiriant Atebolrwydd Cyhoeddus = £10miliwn  \* *Y mae’n ofyniad cyfreithiol bod pob cwmni’n dal Yswiriant Atebolrwydd y Cyflogwr (Gorfodol) o £5 miliwn o leiaf. Noder nad yw’r gofyniad hwn yn berthnasol i Unig Fasnachwyr.* | ▢ Ie  ▢ Na |

**5.2 – Cydymffurfiaeth â Deddfwriaeth Cydraddoldeb**

*Dylai sefydliadau sy’n gweithio y tu allan i’r DU gyfeirio at ddeddfwriaeth gyfatebol yn y wlad y maent wedi eu lleoli ynddi.*

|  |  |  |
| --- | --- | --- |
| 1. | O fewn y tair blynedd diwethaf, a oes unrhyw ddyfarniad o wahaniaethu anghyfreithlon wedi ei wneud yn erbyn eich sefydliad gan Dribiwnlys Cyflogaeth, Tribiwnlys Apêl Cyflogaeth neu unrhyw lys arall (neu mewn achosion cyfatebol mewn unrhyw awdurdodaeth heblaw am y DU)? | ▢ Oes  ▢ Nac oes |
| 2. | O fewn y tair blynedd diwethaf, a oes cwyn wedi ei gadarnhau yn erbyn eich sefydliad yn dilyn archwiliad gan y Comisiwn Hawliau Dynol a Chydraddoldeb neu ei ragflaenwyr (neu gorff cyfatebol mewn unrhyw awdurdodaeth heblaw am y DU), ar sail gwahaniaethu anghyfreithlon honedig?  *Os ydych wedi ateb “oes” i un neu’r ddau gwestiwn yn y modiwl hwn, darparwch, mewn Atodlen ar wahân, grynodeb o natur yr ymchwiliad ac esboniad o ganlyniad yr ymchwiliad hyd yn hyn.*  *Os gwnaeth yr archwiliad gadarnhau’r cwyn yn erbyn eich sefydliad, defnyddiwch yr Atodlen i esbonio pa gamau (os o gwbl) yr ydych wedi eu cymryd i atal gwahaniaethu anghyfreithlon rhag digwydd eto.*  *Fe ellir eich gwahardd os nad ydych yn medru profi at foddhad S4C eich bod wedi cymryd camau adferol priodol er mwyn atal gwahaniaethu anghyfreithlon rhag digwydd eto.* | ▢ Oes  ▢ Nac oes |
| 3. | Os ydych yn defnyddio is-gontractwyr, a oes gennych chi brosesau mewn lle i wirio os oes unrhyw un o’r amgylchiadau uchod yn berthnasol i’r sefydliadau eraill hyn? | ▢ Oes  ▢ Nac oes |

**5.3 – Rheolaeth Amgylcheddol**

|  |  |  |  |
| --- | --- | --- | --- |
| 1. | Ydy eich sefydliad wedi ei gael yn euog o dorri ar ddeddfwriaeth amgylcheddol, neu gael hysbysiad wedi ei gyflwyno iddo, o fewn y tair blynedd diwethaf gan unrhyw gorff rheoli neu awdurdod (gan gynnwys awdurdod lleol)?  *Os eich ateb i’r cwestiwn hwn yw “ydy”, darparwch fanylion mewn Atodlen ar wahân am yr euogfarn neu hysbysiad a manylion am unrhyw gamau adferol neu newidiadau yr ydych wedi eu gwneud o ganlyniad i’r euogfarn neu’r hysbysiad a gyflwynwyd.*  *Ni fydd S4C yn dewis bidiwr/wyr sydd wedi eu herlyn neu gael hysbysiad wedi ei gyflwyno iddynt o dan ddeddfwriaeth amgylcheddol o fewn y 3 blynedd diwethaf, oni bai fod S4C yn fodlon bod camau adferol priodol wedi eu cymryd i atal digwyddiadau/toriadau o’r fath yn y dyfodol.* | ▢ Ydy  ▢ Nac ydy | |
| 2. | Os ydych yn defnyddio is-gontractwyr, a oes gennych chi brosesau mewn lle i wirio os oes unrhyw un o’r sefydliadau hyn wedi eu herlyn neu gael hysbysiad wedi ei gyflwyno iddynt am dorri ar ddeddfwriaeth amgylcheddol? | ▢ Oes  ▢ Nac oes |  |

**5.4 – Iechyd a Diogelwch**

|  |  |  |
| --- | --- | --- |
| 1. | Hunan-ardystiwch bod gan eich sefydliad Bolisi Iechyd a Diogelwch sy’n cydymffurfio â gofynion deddfwriaethol cyfredol. | ▢ Ie  ▢ Na |
| 2. | Ydy eich sefydliad neu unrhyw un o’i Gyfarwyddwyr neu Swyddogion Gweithredol wedi derbyn gorchmynion gorfodi/adfer mewn cysylltiad ag Awdurdod Gweithredol Iechyd a Diogelwch (neu gorff cyffelyb) o fewn y 3 blynedd diwethaf?  *Os eich ateb i’r cwestiwn hwn yw “ydy”, darparwch fanylion mewn Atodlen ar wahân am unrhyw orchmynion gorfodi/adferol a gyflwynwyd a rhowch fanylion am unrhyw gamau adferol neu newidiadau i weithdrefnau a wnaed gennych o ganlyniad.*    *Bydd S4C yn gwahardd bidiwr/wyr sydd wedi derbyn gorchmynion gorfodi/camau adferol oni bai fod y bidiwr/wyr yn medru profi i foddhad S4C bod camau adferol priodol wedi eu cymryd i atal digwyddiadau/toriadau o’r fath yn y dyfodol.* | ▢ Ydy  ▢ Nac ydy |
| 3. | Os ydych yn defnyddio is-gontractwyr, a oes gennych chi brosesau mewn lle i wirio os oes unrhyw un o’r amgylchiadau uchod yn berthnasol i’r sefydliadau eraill hyn? | ▢ Oes  ▢ Nac oes |

**ADRAN 6 - Datganiad**

Rwy’n cadarnhau:

(a) bod gennyf yr awdurdod angenrheidiol i gwblhau a dychwelyd yr Holiadur hwn ar ran yr Ymgeisydd;

(b) bod yr holl wybodaeth a roir yn yr Holiadur hwn, hyd eithaf fy ngwybodaeth a’m cred, yn gyflawn a chywir; ac

(c) y byddaf yn rhoi gwybod ar unwaith i S4C petawn yn dod yn ymwybodol bod unrhyw wybodaeth a roddwyd yn yr Holiadur hwn yn anghyflawn neu’n anghywir mewn unrhyw ffordd.

Rwy’n cadarnhau ac yn cytuno ar ran yr Ymgeisydd:

1. fod S4C yn ddarostyngedig i ddarpariaethau Deddf Rhyddid Gwybodaeth 2000 (“Deddf FOI”) ac efallai y bydd angen i S4C ddatgelu gwybodaeth a ddarperir gan neu ar ran yr Ymgeisydd i S4C, dan ddarpariaethau’r Ddeddf FOI. Mae’r Ymgeisydd wedi hysbysu S4C o’r holl wybodaeth a ddarparwyd gan yr Ymgeisydd i S4C yn unol â’r Holiadur hwn sy’n sensitif ar lefel fasnachol neu sydd o natur gyfrinachol, ynghyd â’r rhesymau sy’n esbonio pam bod y wybodaeth o’r fath yn sensitif ar lefel fasnachol neu o natur gyfrinachol. Mae’r Ymgeisydd yn cydnabod na fydd nodi bod gwybodaeth yn gyfrinachol neu’n sensitif ar lefel fasnachol yn gwarantu y bydd y wybodaeth o’r fath yn cael ei hepgor o anghenion datgelu. Trwy lenwi a chyflwyno’r Holiadur hwn, mae’r Ymgeisydd yn derbyn y gallai S4C ddatgelu gwybodaeth o’r fath wrth ymateb i unrhyw gais a wneir dan Ddeddf FOI os bydd S4C o’r farn, yn unol â’i disgresiwn, ei bod yn briodol gwneud hynny;

2. trwy lenwi a chyflwyno’r Holiadur hwn, mae’r Ymgeisydd yn awdurdodi S4C i brosesu’r holl wybodaeth a ddarparwyd fel rhan o’r cais ac mae’n cadarnhau ei fod wedi sicrhau pob caniatâd angenrheidiol gan drydydd partïon er mwyn galluogi S4C i wneud hynny;

3. trwy lenwi a chyflwyno’r Holiadur hwn, mae’r Ymgeisydd yn cytuno cadw unrhyw wybodaeth a ddatgelir neu a gaiff ei wneud ar gael iddo fel arall gan S4C, ym mha bynnag gyfrwng yn ystod neu mewn cysylltiad â’r broses dendro hon, yn gyfrinachol;

4. ni fydd yr Holiadur hwn wedi’i lenwi nac unrhyw gyfathrebiad rhwng S4C a’r Ymgeisydd yn cyfateb â chytundeb neu gynnig y gellir ei dderbyn neu gyflwyniad y bydd unrhyw gytundeb yn cael ei ddyfarnu ac mae S4C yn cadw’r hawl: (a) i dynnu yn ôl o a/neu roi’r gorau i a/neu ohirio’r broses dendro hon ar unrhyw adeg; ac/neu (b) i beidio â dyfarnu unrhyw gytundeb o ganlyniad i’r broses dendro hon;

5. os canfyddir bod yr Holiadur hwn yn anghyflawn, yn anghywir neu’n gamarweiniol mewn unrhyw ffordd, mae S4C yn cadw’r hawl i wahardd yr Ymgeisydd o’r broses dendro hon ar ba bynnag gam y mae’r broses dendro hon wedi cyrraedd; ac

6. nad oes gwrthdaro buddiannau mewn perthynas â gofynion S4C.

Mae’r atodlenni canlynol yn ffurfio rhan o’r cyflwyniad hwn:

|  |  |
| --- | --- |
| **Adran yr Holiadur** | **Rhif yr Atodlen** |
|  |  |
|  |  |
|  |  |

Llofnod: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Enw: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Swydd: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cynrychiolydd a

awdurdodwyd yn briodol

dros ac ar ran: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Holiadur – Templed ar gyfer Atodlenni**

|  |
| --- |
| **Rhif yr Atodlen -** |
| **Adran yr Holiadur -** |
| **Rhif y cwestiwn -** |
|  |

1. Gweler diffiniad yr UE o SME: http://ec.europa.eu/enterprise/policies/sme/facts-figures-analysis/sme-definition/ [↑](#footnote-ref-1)